́тѡ преше́дъ твоѐ житіѐ, ст҃ы́хъ селе́нія дости́глъ єсѝ, идѣ́же ра́дуяся зарю̀ зри́ши трисія́нную, єя́же наслажда́яся, прему́дре, испо́лненъ весе́лія, пѣвцы̀ твоея̀ ра́дости, пребл҃же́нне, покажѝ, твои́ми моли́твами, ѽ іа́кѡве! ́дѣти тя̀ ѕлодѣ́и и убі̂йцы, я́коже твоегѡ̀ влд̑ки пре́жде не терпя́ще: тѣ́хъ бо дѣя̂нія укоря́я, твоегѡ̀ житія̀ предложе́ніемъ ѡбличи́лъ єсѝ: убива́ютъ мече́мъ подража́теля хрс̑та̀, распя́таго пло́тію за человѣ́ки, ѽ бг҃оглаго́ливе пребл҃же́нне! Ѻру́жіемъ нбс̑нымъ томле́нъ бы́въ, ра́нами и́рѡдъ поги́бе, я́кѡ твоя̂, сло́ве, служи́тели и ученикѝ, ѝхже апс̑лы наре́клъ єсѝ, убива́ти не дово́ленъ бы́сть ѻкая́нный: тѣ́мже тя̀, пра́ведному промышле́нію бл҃года́теля уди́вльшеся, велича́емъ